Dysna (Ignalina)
Dysna – kaimas Ignalinos rajono savivaldybės rytuose, 12 km į rytus nuo Tverečiaus, Dysnos dešiniajame krante, prie pat Lietuvos ir Baltarusijos valstybių sienos. Yra koplyčia, Didžiasalio mokyklos skyrius, biblioteka. Molio telkinys, piečiau plyti Birvėtos žuvininkystės tvenkiniai. Per kaimą eina kelias  1416  Didžiasalis–Navikai–Vosiūnai , atsišakoja keliukas į Lazinkas.